**รายงานการประชุมสภาองค์การบริหารส่วนตำบลเขาพระ**

**สมัยสามัญที่ 2/2561**

**ครั้งที่ 1**

**วันที่ 3 สิงหาคม 2561**

**ณ ห้องประชุมสภาองค์การบริหารส่วนตำบลเขาพระ**

**........................................................**

จำนวนผู้มาประชุม 12 คน

จำนวนผู้ไม่มาประชุม - คน

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายธนกร อินทร์เจริญ | ประธานสภาอบต. | ธนกร อินทร์เจริญ |  |
| 2 | นายศุภโชค ประสพพฤกษ์ | สมาชิกสภาอบต. หมู่ 1 | ศุภโชค ประสพพฤกษ์ |  |
| 3 | นางระเบียบ สะราคำ | สมาชิกสภาอบต. หมู่ 1 | ระเบียบ สะราคำ |  |
| 4 | นายมนตรี ชนะสินธุ์ | สมาชิกสภาอบต. หมู่ 2 | มนตรี ชนะสินธุ์ |  |
| 5 | นางแตงกวา ทองรอด | สมาชิกสภาอบต. หมู่ 6 | แตงกวา ทองรอด |  |
| 6 | นางสุวรรณา ทองรอด | สมาชิกสภาอบต. หมู่ 6 | สุวรรณา ทองรอด |  |
| 7 | นางดวงทิพย์ รัตนเจียม | สมาชิกสภาอบต. หมู่ 7 | ดวงทิพย์ รัตนเจียม |  |
| 8 | นายพลรบ แย้มฉวาก | สมาชิกสภาอบต. หมู่ 7 | พลรบ แย้มฉวาก |  |
| 9 | นางอณุรดี สัมฤทธิ์ | สมาชิกสภาอบต. หมู่ 10 | อณุรดี สัมฤทธิ์ |  |
| 10 | นางผดุงศักดิ์ พวงมาลี | สมาชิกสภาอบต. หมู่ 10 | ผดุงศักดิ์ พวงมาลี |  |
| 11 | นายสายันต์ สิทธิน้อย | สมาชิกสภาอบต. หมู่ 11 | สายันต์ สิทธิน้อย |  |
| 12 | นายสมุทร สะอาดพุ่ม | สมาชิกสภาอบต. หมู่ 11 | สมุทร สะอาดพุ่ม |  |

รายชื่อผู้เข้าร่วมประชุม 3 คน

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสงบ วัชราไทย | รองนายก อบต.เขาพระ | สงบ วัชราไทย |  |
| 2 | นางสาวผกานารถ ผลเกิดดี | เลขานุการนายกอบต.เขาพระ | ผกานารถ ผลเกิดดี |  |
| 3 | นายวิทมนตร์ กิริวรรณา | ปลัด อบต. เขาพระ | วิทมนตร์ กิริวรรณา |  |

เปิดการประชุมเวลา 10.00 น.

เลขานุการสภาองค์การบริหารส่วนตำบล ตรวจสอบผู้เข้าร่วมประชุมครบองค์ประชุมแล้ว เชิญประธานสภา เพื่อดำเนินการประชุมเวลา 10.00 น.

-เลขานุการสภาอบต. -ตามข้อ 25 ระเบียบ มท. ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึงฉบับที่ 6 พ.ศ.2554) เมื่อถึงกำหนดเวลานัดประชุม ให้เลขานุการสภาท้องถิ่นตรวจสอบรายชื่อสมาชิกสภาท้องถิ่นผู้มาประชุมที่ได้ลงชื่อไว้ว่าครบองค์ประชุมหรือไม่ เมื่อมีผู้มาประชุมครบองค์ประชุมให้เลขานุการสภาให้สัญญานเรียกสมาชิกสภาท้องถิ่นเข้าห้องประชุม

ระเบียบวาระที่ 1 ประธานแจ้งให้ที่ประชุมทราบ

-ประธานสภา - รับรองรายงานการประชุมครั้งที่แล้ว

- พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2562

- การแต่งตั้งคณะกรรมการแปรญัตติร่างข้อบัญญัติงบประมาณฯ

-ที่ประชุม - รับทราบ

ระเบียบวาระที่ 2 รับรองรายงานการประชุม

- ประธานสภา -ให้สมาชิกสภาอบต.ทุกท่านได้พิจารณารายงานการประชุมสภาครั้งที่แล้ว โดยคณะกรรมการตรวจสอบรายงานการประชุม ได้ตรวจสอบความถูกต้องดังกล่าวแล้ว พร้อมนี้ขอให้สมาชิกสภาอบต.ท่านใดประสงค์จะแก้ไข เพิ่มเติม ข้อเท็จจริงในการประชุมสภาหรือไม่

- ที่ประชุม - ไม่มี

- ประธานสภา - ขอมติรับรองรายงานการประชุมครั้งที่แล้ว

- ที่ประชุม - มีมติรับรองรายงานการประชุม

ระเบียบวาระที่ 3 เรื่องที่ต้องพิจารณา

**1.พิจารณาร่างข้อบัญญัติงบประมาณรายจ่ายประจำปี งบประมาณ พ.ศ.2562**

- ประธานสภา - อนุญาตให้ผู้แทนผู้บริหารท้องถิ่น/ปลัดอบต.ชี้แจงรายละเอียด

- ปลัดอบต. - ตามระเบียบมท.ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 (แก้ไขเพิ่มเติมถึงฉบับที่ 3 พ.ศ.2543) ข้อ 23กำหนดให้เจ้าหน้าที่งบประมาณจัดทำงบประมาณรายจ่ายประจำปี โดยวิเคราะห์งบประมาณจากทุกหน่วยงาน เพื่อเสนอต่อผู้บริหารท้องถิ่นพิจารณาอนุมัติตั้งงบประมาณ พร้อมจัดทำเป็นร่างงบประมาณรายจ่ายฯ เพื่อเสนอต่อคณะผู้บริหารท้องถิ่น เพื่อที่จะได้นำเสนอต่อสภาท้องถิ่น ภายในวันที่ 15 สิงหาคม และระเบียบ มท ว่าด้วยข้อบังคับการประชุมสภาท้องถื่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554ข้อ 58 ญัติร่างข้อบัญญัติงบประมาณ ให้ผู้บริหารท้องถิ่นยื่นต่อสภาท้องถิ่นตามแบบวิธีการภายในระยะเวลาที่กำหนดไว้ในระเบียบ ประกอบกับ

-หนังสือกระทรวงมหาดไทย ด่วนมาก ที่ 0808.2/ว 3028 ลว. 6 มิถุนายน 2561 เรื่อง ซักซ้อมแนวทางการจัดทำงบประมาณรายจ่ายประจำปีงบประมาณ พ.ศ.2562 ขององค์กรปกครองส่วนท้องถิ่น

-หนังสือกระทรวงมหาดไทย ที่ มท 0808.2/ว 0444 ลว. 24 มกราคม 2561 เรื่องการกำหนดหลักเกณฑ์การเขียนรายละเอียดคำชี้แจงงบประมาณรายจ่ายขององค์กรปกครองส่วนท้องถิ่น

คณะผู้บริหาร จึงได้เสนอร่างข้อบัญญัติงบประมาณฯต่อสภาท้องถิ่น เพื่อพิจารณา ตามรายละเอียดเอกสารแนบพร้อมการประชุม ดังนี้

ในปีงบประมาณ พ.ศ.2562 อบต.เขาพระได้ประมาณการรายรับไว้ 28,123,000 บาท ส่วนงบประมาณรายจ่ายได้กำหนดวงเงินรายจ่ายไว้ 28,123,000 บาท ซึ่งเป็นการจัดทำงบประมาณแบบสมดุล และเงินสะสมที่สามารถดำเนินการได้ตามอำนาจและหน้าที่ 6,982,171.42 บาท และทุนสำรองเงินสะสม 3,930,912,98 บาท (ณ วันที่ 26 กรกฎาคม 2561)

**ประมาณการรายรับ** รวมจำนวน 28,123,000 บาท แยกเป็น

-รายได้จัดเก็บ จำนวน 676,500 บาท แยกเป็น

หมวดภาษีอากร 490,000 บาท หมวดค่าธรรมเนียม ค่าปรับ และใบอนุญาต 101,000 บาท หมวดรายได้จากทรัพย์สิน 85,000 บาท และหมวดรายได้เบ็ดเตล็ด 8,500 บาท

-รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น จำนวน 13,438,500 บาท จากหมวดภาษีจัดสรร

-รายได้ที่รัฐบาลอุดหนุนให้องค์กรปกครองส่วนท้องถิ่น จำนวน 14,000,000 บาท จากหมวดเงินอุดหนุนทั่วไป

**ประมาณการรายจ่ายตามงบ** รวมจำนวน 28,123,000 บาท แยกเป็น

-งบกลาง 5,698,225 บาท

-งบบุคลากร (หมวดเงินเดือน ค่าจ้างประจำ และหมวดค่าจ้างชั่วคราว)

10,551,500 บาท

-งบดำเนินงาน (หมวดค่าตอบแทน ใช้สอยและวัสดุ และหมวดสาธารณูปโภค)

8,209,775 บาท

-งบลงทุน (หมวดค่าครุภัณฑ์ ที่ดินและสิ่งก่อสร้าง) 2,906,500 บาท

-งบรายจ่ายอื่น - บาท

-งบเงินอุดหนุน (หมวดเงินอุดหนุน) 757,000 บาท

**ประมาณการรายจ่ายตามแผนงาน** จำนวน 28,123,000 บาท แยกเป็น

1. ด้านบริหารทั่วไป ประกอบด้วย แผนงานบริหารทั่วไป 11,758,475 บาท แผนงานรักษาความสงบฯ 280,000 บาท

2. ด้านบริการชุมชนและสังคม ประกอบด้วย แผนงานการศึกษา 3,851,500 บาท แผนงานสาธารณสุข 1,573,800 บาท แผนงานสังคมสงเคราะห์ 70,000 บาท แผนงานเคหะและชุมชน 4,216,000 บาท แผนงานสร้างความเข้มแข็งของชุมชน 240,000 บาท แผนงานการศาสนาวัฒนธรรมและนันทนาการ 330,000 บาท

3.ด้านการเศรษฐกิจ ประกอบด้วย แผนงานการเกษตร 105,000 บาท

4.ด้านการดำเนินงานอื่น ประกอบด้วย แผนงานงบกลาง 5,698,225 บาท

**รายจ่ายตามงานและงบรายจ่าย** แยกเป็น

**-แผนงานงบกลาง** รวม 5,698,225 บาท ประกอบด้วย

**-** เงินสมทบกองทุนประกันสังคม 80,000 บาท

**-**เบี้ยยังชีพผู้สูงอายุ 4,000,000 บาท

**-** เบี้ยยังชีพคนพิการ 1,000,000 บาท

**-**เบี้ยยังชีพผู้ป่วยเอดส์ 77,000 บาท

**-**เงินสำรองจ่ายกรณีฉุกเฉินที่มีสาธารณภัยฯ 300,000 บาท

**-**รายจ่ายตามข้อผูกพัน 100,000 บาท

**-**เงินสมทบกองทุน บำเหน็จ/บำนาญ 141,225 บาท

**-แผนงานบริหารงานทั่วไป** รวม 11,758,475 บาท ประกอบด้วย

งานบริหารทั่วไป

-งบบุคลากร เงินเดือน(ฝ่ายการเมือง) 2,057,500 บาท,เงินเดือน (ฝ่ายประจำ) 3,904,000 บาท

-งบดำเนินงาน ค่าตอบแทน 585,000 บาท,ค่าใช้สอย 1,655,375 บาท,ค่าวัสดุ 720,000 บาท ,ค่าสาธารณูปโภค 542,000 บาท

-งบลงทุน ค่าครุภัณฑ์ 33,100 บาท

-งบเงินอุดหนุน 65,000 บาท

งานวางแผนสถิติและวิชาการ

-งบดำเนินงาน ค่าใช้สอย 60,000 บาท

งานบริหารงานคลัง

-งบบุคลากร เงินเดือน(ฝ่ายประจำ) 1,612,000 บาท

-งบดำเนินงาน ค่าตอบแทน 260,000 บาท,ค่าใช้สอย 253,000 บาท,ค่าวัสดุ 10,000 บาท

-งบลงทุน ค่าครุภัณฑ์ 1,500 บาท

**-แผนงานรักษาความสงบภายใน** รวม 280,000 บาท ประกอบด้วย

งานบริหารงานทั่วไปเกี่ยวกับการรักษาความสงบภายใน

-งบลงทุน ค่าที่ดินและสิ่งก่อสร้าง 200,000 บาท

งานป้องกันภัยฝ่ายพลเรือนและระงับอัคคีภัย

-งบดำเนินงาน ค่าใช้สอย 80,000 บาท

**-แผนงานการศึกษา** รวม 3,851,500 บาท ประกอบด้วย

งานบริหารทั่วไปเกี่ยวกับการศึกษา

-งบบุคลากร เงินเดือน ฝ่ายประจำ 692,000 บาท

-งบดำเนินงาน ค่าตอบแทน 100,000 บาท ค่าใช้สอย 571,600 บาท

ค่าวัสดุ 35,000 บาท

-งบลงทุน ครุภัณฑ์ 10,800 บาท ค่าที่ดินและสิ่งก่อสร้าง 99,100 บาท

งานระดับก่อนวัยเรียนและประถมศึกษา

-งบบุคลากร เงินเดือน(ฝ่ายประจำ) 780,000 บาท

-งบดำเนินงาน ค่าตอบแทน 10,000 บาท ค่าใช้สอย 430,000 บาท

วัสดุ 371,000 บาท

-งบเงินอุดหนุน 552,000 บาท

งานศึกษาไม่กำหนดระดับ

-งบดำเนินการ ค่าใช้สอย 200,000 บาท

**-แผนงานสาธารณสุข** รวม 1,573,800 บาท ประกอบด้วย

งานบริหารทั่วไปเกี่ยวกับสาธารณสุข

-งบบุคลากร เงินเดือน(ฝ่ายประจำ) 814,000 บาท

-งบดำเนินงาน ค่าตอบแทน 40,000 บาท ค่าใช้สอย 319,000 บาท

-งบลงทุน ค่าครุภัณฑ์ 16,000 บาท

งานบริการสาธารณสุขและงานสาธารณสุขอื่น

-งบดำเนินงาน ค่าใช้สอย 184,800 บาท ค่าวัสดุ 60,000 บาท

-งบเงินอุดหนุน 140,000 บาท

**-แผนงานสังคมสงเคราะห์** รวม 70,000 บาท ประกอบด้วย

งานสวัสดิการสังคมและสังคมสงเคราะห์

-งบดำเนินงาน ค่าใช้สอย 70,000 บาท

-**แผนงานเคหะและชุมชน** รวม 4,216,000 บาท ประกอบด้วย

งานบริหารทั่วไปเกี่ยวกับเคหะและชุมชน

-งบบุคลากร เงินเดือน(ฝ่ายประจำ) 692,000 บาท

-งบดำเนินงาน ค่าตอบแทน 90,000 บาท ค่าใช้สอย 578,000 บาท

-งบลงทุน 6,000 บาท

งานไฟฟ้าถนน

-งบดำเนินงาน ค่าใช้สอย 100,000 บาท ค่าวัสดุ 250,000 บาท

-งบลงทุน ค่าครุภัณฑ์ 2,500,000 บาท

**-แผนงานสร้างความเข้มแข็งชุมชน** รวม 240,000 บาท ประกอบด้วย

งานส่งเสริมและสนับสนุนความเข้มแข็งชุมชน

-งบดำเนินงาน ค่าใช้สอย 240,000 บาท

**-แผนงานการศาสนา วัฒนธรรม และนันทนาการ** รวม 330,000 บาทประกอบด้วย

งานกีฬาและนันทนาการ

-งบดำเนินงาน ค่าใช้สอย 250,000 บาท ค่าวัสดุ 50,000 บาท

งานศาสนา วัฒนธรรมท้องถิ่น

-งบดำเนินงาน ค่าใช้สอย 30,000 บาท

**-แผนงานการเกษตร** รวม 105,000 บาทประกอบด้วย

งานส่งเสริมการเกษตร

-งบดำเนินงาน ค่าวัสดุ 45,000 บาท

งานอนุรักษ์แหล่งน้ำและป่าไม้

-งบดำเนินงาน ค่าใช้สอย 20,000 บาท

-งบลงทุน ค่าที่ดินและสิ่งก่อสร้าง 40,000 บาท

ดังรายละเอียดร่างข้อบัญญัติงบประมาณฯ 2562 และรายละเอียดคำชี้แจงในการตั้งงบประมาณ หมวดค่าใช้สอย หมวดค่าครุภัณฑ์ ที่ดินและสิ่งก่อสร้าง (เอกสารแนบพร้อมการประชุม) จึงเพื่อเสนอต่อที่ประชุมสภาท้องถิ่น เพื่อพิจารณาตามลำดับต่อไป

-เลขานุการสภาฯ - ตามระเบียบ มท ว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 19 (2)ให้เลขานุการสภาท้องถิ่นมีหน้าที่ชี้แจงกฎหมาย ระเบียบ ข้อบังคับ ประกาศ คำสั่ง หนังสือสั่งการ หรือแนวทางปฏิบัติซึ่งเกี่ยวข้องกับกิจการขององค์กรปกครองส่วนท้องถิ่นต่อที่ประชุมสภาท้องถิ่น จึงเสนอระเบียบ ข้อกฎหมาย และหนังสือสั่งการ เพื่อประกอบการพิจารณาดังนี้

1.ระเบียบ มท.ว่าด้วยเงินอุดหนุนขององค์กรปกครองส่วนท้องถิ่น พ.ศ.2559

2.หนังสือ มท 0808.2/ว4461 ลว.8 สิงหาคม 2559 เรื่องแนวทางการขอรับเงินอุดหนุนของจังหวัดและอำเภอจากองค์กรปกครองส่วนท้องถิ่น

(เอกสารประกอบการประชุม)

**รับหลักการ**

-ประธานสภา - ตามข้อ 47 ระเบียบมท.ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึงฉบับที่ 2 พ.ศ.2554) ในวาระที่หนึ่ง ขอมีมติที่ประชุมสภาในการรับหลักการแห่งร่างข้อบัญญัติหรือไม่

- ที่ประชุม - มีมติรับหลักการ

-เห็นชอบ 12 เสียง

-ไม่เห็นชอบ - เสียง

-งดออกเสียง - เสียง

- ประธานสภา - ตามข้อ 45 วรรคสาม ระเบียบมท.ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึงฉบับที่ 2 พ.ศ.2554) ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และตามข้อ49 กรณีร่างข้อบัญญัติที่สภาท้องถิ่นลงมติรับหลักการแล้ว ให้ส่งร่างข้อบัญญัตินั้นให้แก่คณะกรรมการแปรญัตติพิจารณา ภายใต้บังคับข้อ 105 กรณีสมาชิกสภา ท่านใดประสงค์จะขอแปรญัตติ ให้สามารถกระทำได้โดยยื่นขอแปรญัตติตามระเบียบฯต่อไป

- ที่ประชุม - รับทราบ พร้อมกำหนดระยะเวลาเสนอคำแปรญัตติต่อคณะกรรมการแปรญัตติ ภายใน 3 วัน ระหว่างวันที่ 4-6 สิงหาคม ระหว่างเวลา 08.30 น. - 16.30 น. ณ ห้องประชุมสภาองค์การบริหารส่วนตำบลเขาพระ ( ภายใต้ระเบียบข้อบังคับข้อ 49 )

**2. แต่งตั้งคณะกรรมการแปรญัตติร่างข้อบัญญัติ**

- ประธานสภา - ตามข้อ 103 (1) และข้อ105ระเบียบมท.ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึงฉบับที่ 2 พ.ศ.2554) กำหนดให้มีคณะกรรมการได้ 3-7 คน เพื่อพิจารณาว่าจะกำหนดให้มีคณะกรรมการแปรญัตติร่างข้อบัญญัติจำนวนกี่คนจึงเสนอต่อที่ประชุมเพื่อแต่งตั้งจำนวนคณะกรรมการแปรญัตติร่างข้อบัญญัติ

- นายผดุงศักดิ์ พวงมาลี - เสนอคณะกรรมการแปรญัตติ จำนวนรวม 3 คน

-ประธานสภา -มีใครเสนอเป็นอย่างอื่นอีกหรือไม่ ถ้าไม่มีขอมติที่ประชุม

-ที่ประชุม -เห็นชอบ 12 เสียง

-ไม่เห็นชอบ - เสียง

-งดออกเสียง - เสียง

ผู้รับรอง นายศุภโชค ประสพพฤกษ์ , นายพลรบ แย้มฉวาก

-ประธานสภา - ดำเนินการเลือกคณะกรรมการฯภายใต้ข้อ 107 ระเบียบมท ว่าด้วยข้อบังคับการประชุมสภาฯ โดยนำวิธีการเลือกตามข้อ 8 และ 12 มาใช้บังคับโดยอนุโลม จึงขอให้ที่ประชุมเสนอคณะกรรมการแปรญัตติคนที่ 1

-นางสุวรรณา ทองรอด - เสนอนายผดุงศักดิ์ พวงมาลี เป็นคณะกรรมการแปรญัตติ คนที่ 1

- นางอณุรดี สัมฤทธิ์ และนายมนตรี ชนะสินธุ์ เป็นผู้รับรอง

-ประธานสภา -มีสมาชิกท่านใดเสนอผู้อื่นอีกหรือไม่ ถ้าไม่มีขอมติที่ประชุม

-ที่ประชุม -เห็นชอบ

-ประธานสภา -แจ้งต่อที่ประชุม ให้นายผดุงศักดิ์ พวงมาลี เป็นกรรมการแปรญัตติ คนที่ 1 ต่อไปขอเชิญสมาชิกเสนอคณะกรรมการแปรญัตติคนที่ 2

-นายพลรบ แย้มฉวาก -เสนอนายศุภโชค ประสพพฤกษ์ เป็นคณะกรรมการแปรญัตติคนที่ 2

-นางระเบียบ สะราคำ และนายสมุทร สะอาดพุ่ม เป็นผู้รับรอง

-ประธานสภา -มีสมาชิกท่านใดเสนอผู้อื่นอีกหรือไม่ ถ้าไม่มีขอมติที่ประชุม

-ที่ประชุม -เห็นชอบ

-ประธานสภา -แจ้งต่อที่ประชุม ให้นายศุภโชค ประสพพฤกษ์ เป็นกรรมการแปรญัตติ คนที่ 2 ต่อไปขอเชิญสมาชิกเสนอคณะกรรมการแปรญัตติคนที่ 3

-นางดวงทิพย์ รัตนเจียม -เสนอนายสมุทร สะอาดพุ่ม เป็นคณะกรรมการแปรญัตติคนที่ 3

-นายสายัณห์ สิทธิน้อย และนายพลรบ แย้มฉวาก เป็นผู้รับรอง

-ประธานสภา -มีสมาชิกท่านใดเสนอผู้อื่นอีกหรือไม่ ถ้าไม่มีขอมติที่ประชุม

-ที่ประชุม -เห็นชอบ

-ประธานสภา -แจ้งต่อที่ประชุม ให้นายสมุทร สะอาดพุ่ม เป็นกรรมการแปรญัตติ คนที่ 3

-ที่ประชุม -รับทราบ

-ประธานสภา -แจ้งต่อเลขานุการสภาเพื่อดำเนินการออกคำสั่งแต่งตั้งคณะกรรมการแปรญัตติ พร้อมนัดประชุมคณะกรรมการแปรญัตติต่อไป

-เลขานุการสภา -ขอเชิญคณะกรรมการแปรญัตติที่ได้รับเลือกประชุมเพื่อเลือกประธานในวันที่ 3 สิงหาคม 2561 เวลา 14.00 น.

- ประธานสภา - แจ้งต่อคณะกรรมการแปรญัตติร่างข้อบัญญัติ ดำเนินการพิจารณาตามระเบียบฯ พร้อมรายงานผลต่อประธานสภา เพื่อทราบต่อไป

- คณะกรรมการฯ - รับทราบ

ระเบียบวาระที่ 4 ญัตติอื่น

-ประธานสภา - อนุญาตให้ผู้บริหารท้องถิ่น และผู้เข้าร่วมประชุม ชี้แจงรายละเอียดอื่นๆ

- ปลัดอบต. - แจ้งโครงการ “ผู้ว่าฯพาทำบุญ เพื่อขับเคลื่อนโครงการหมู่บ้านรักษาศีล 5 จังหวัดสุพรรณบุรี” โดยมีวัตถุประสงค์เพื่อการทำบุญ ตักบาตร ฟังธรรม และเจริญจิตภาวนา ซึ่งอำเภอเดิมบางนางบวช จัดมีขึ้นในวันอาทิตย์ที่ 26 สิงหาคม 2561 (ตรงกับวันขึ้น 15 ค่ำ เดือน 9) เวลา 07.00 น. ณ วัดกุ่มโคก ต.ทุ่งคลี พร้อมเชิญทุกท่านร่วมกิจกรรมโครงการฯและสถานที่ดังกล่าวโดยพร้อมเพรียงกัน

- แจ้งแนวทางปฏิบัติการเพิกถอนใบอนุญาตให้มีและใช้อาวุธปืน (แบบ ป.4) กรณีการยิงปืนโดยใช่เหตุ หรือมีพฤติกรรมใช้อาวุธปืนไม่เหมาะสม จะมีมาตรการเรียกผู้รับใบอนุญาตดังกล่าวมาทำประกันหรือทัณฑ์บนเพื่อพิจารณาสั่งเพิกถอนใบอนุญาต หากพบกรณีดังกล่าวในพื้นที่ ให้แจ้งอำเภอเพื่อตรวจสอบข้อเท็จจริงที่เกี่ยวข้องแล้วแต่กรณีเป็นรายๆไป

-ที่ประชุม - รับทราบ

-ประธานสภา - สอบถามต่อที่ประชุม มีสมาชิกสภาฯ ท่านใดจะเสนอหรือสอบถามรายละเอียดอื่นอีกหรือไม่

-ที่ประชุม - ไม่มี

- ประธานสภา - เห็นสมควรแก่เวลาจึงขอปิดประชุม พร้อมนัดหมายที่ประชุม เพื่อประชุมสภาสมัยสามัญที่ 2/2561 ครั้งที่ 2 ในวันที่ 15 สิงหาคม 2561 เวลา 10.00 น. ณ ห้องประชุมสภาฯ เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2562 ตามระเบียบต่อไป

-ที่ประชุม -รับทราบ

ปิดประชุมเวลา 12.00 น.

วิทมนตร์ กิริวรรณา ผู้บันทึกรายงานการประชุม

( นายวิทมนตร์ กิริวรรณา )

เลขานุการสภาองค์การบริหารส่วนตำบลเขาพระ

คณะกรรมการตรวจสอบรายงานการประชุมได้ตรวจรายงานการประชุมแล้ว เมื่อวันที่ 10 สิงหาคม 2561 เห็นว่าถูกต้อง

มนตรี ชนะสินธุ์ ผู้ตรวจรายงานการประชุม

(นายมนตรี ชนะสินธุ์)

สมาชิกสภาองค์การบริหารส่วนตำบลเขาพระ หมู่ที่ 2

ดวงทิพย์ รัตนเจียม ผู้ตรวจรายงานการประชุม

(นางดวงทิพย์ รัตนเจียม)

สมาชิกสภาองค์การบริหารส่วนตำบลเขาพระ หมู่ที่ 7

ระเบียบ สะราคำ ผู้ตรวจรายงานการประชุม

(นางระเบียบ สะราคำ)

สมาชิกสภาองค์การบริหารส่วนตำบลเขาพระ หมู่ที่ 1

รายงานการประชุมนี้ได้ผ่านการรับรองจากสภาองค์การบริหารส่วนตำบลเขาพระ ในการประชุมสามัญสมัยที่ 2/2561 ครั้งที่ 2 เมื่อวันที่ 15 สิงหาคม 2561

ธนกร อินทร์เจริญ ผู้รับรอง

( นายธนกร อินทร์เจริญ )

ประธานสภาองค์การบริหารส่วนตำบลเขาพระ